Document ID: 32008R0116

UREDBA KOMISIJE (ES) št. 116/2008
z dne 28. januarja 2008
o spremembi Uredbe Sveta (ES) št. 423/2007 o omejevalnih ukrepih proti Iranu
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 423/2007 (1) in zlasti člena 15 (1)(a) in (b) Uredbe,
ob upoštevanju naslednjega:
(1)
V skladu s členom 2 Uredbe (ES) št. 423/2007 mora Priloga I k navedeni uredbi navajati blago in tehnologijo, vključno s programsko opremo, vključeno v sezname Skupine držav dobaviteljic jedrskega blaga in Režima kontrole raketne tehnologije, kot tudi drugo blago in tehnologijo, katerih prodaja, dobava, prenos ali izvoz v Iran so prepovedani v skladu z odločitvami, ki jih je sprejel bodisi pristojni Odbor za sankcije Varnostnega sveta ZN bodisi Varnostni svet Združenih narodov. Take dodatne odločitve še niso bile sprejete.
(2)
Vendar v skladu s členom 2 Uredbe (ES) št. 423/2007 Priloga I ne sme vključevati blaga in tehnologije s Skupnega seznama vojaškega blaga Evropske unije (2).
(3)
Zaradi lažje uporabe mora Priloga I k Uredbi (ES) št. 423/2007 blago in tehnologijo, za katere velja prepoved, navajati s sklicevanjem na Prilogo I k Uredbi Sveta (ES) št. 1334/2000 o vzpostavitvi režima Skupnosti za nadzor izvoza blaga in tehnologije z dvojno rabo (3).
(4)
Švedska je zaprosila, da se njena spletna stran z navedenimi pristojnimi organi vstavi v seznam, določen v Prilogi III k Uredbi (ES) št. 423/2007, Estonija in Madžarska pa sta zaprosili za popravek svojih spletnih strani -
SPREJELA NASLEDNJO UREDBO:
Člen 1
1. Priloga I k Uredbi (ES) št. 423/2007 se nadomesti z besedilom iz Priloge I k tej uredbi.
2. Priloga III k Uredbi (ES) št. 423/2007 se nadomesti z besedilom iz Priloge II k tej uredbi.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. januarja 2008

Labels: 5
14
7
3
12
18